ഇംഗ്ലീഷ് പ്രീമിയർ ലീഗിൽ ഇന്ന് സൂപ്പർ പോരാട്ടം . നിലവിലെ ജേതാക്കളായ മാഞ്ചസ്റ്റർ സിറ്റി - മുൻ ചാംപ്യന്മാരായ ചെൽസിയെ നേരിടും . ഇന്ത്യൻ സമയം രാത്രി 11ന് ചെൽസിയുടെ ഹോംഗ്രൌണ്ടായ സ്റ്റാംഫോഡ് ബ്രിഡ്ജിലാണ് മത്സരം . 15 മത്സരങ്ങളിൽ സിറ്റിക്ക് 41ഉം , ചെൽസിക്ക് 31ഉം പോയിന്റുണ്ട് . മാത്രമല്ല , മാഞ്ചസ്റ്റർ സിറ്റി സീസണിൽ തോൽവി അറിഞ്ഞിട്ടില്ല . സീസണിൽ രണ്ടാമതുള്ള ലിവർപൂൾ വൈകീട്ട് ആറിന് ബോൺമൌത്തിനെ നേരിടും . മാഞ്ചസ്റ്റർ യുണൈറ്റഡ് - ഫുൾഹാം , ആഴ്സനൽ - ഹഡേഴ്സ്ഫീൽഡ് മത്സരങ്ങൾ രാത്രി 8.30ന് തുടങ്ങും . നാളെ പുലർച്ചെ 1.15ന് ടോട്ടനം ലെസ്റ്ററിനെ നേരിടും . നിലവിൽ ടോട്ടനം മൂന്നാമതും , ആഴ്സനൽ അഞ്ചാമതും , മാഞ്ചസ്റ്റർ യുനൈറ്റഡ് എട്ടാമതുമാണ് .